Document ID: /roh_data/filtered/fineweb-2-filterrobots_roh.jsonl.gz/20170

Il Departament d'educaziun, cultura e protecziun da l'ambient ha elegì Tamara Gianera sco nova manadra dal post da stab per l'egualitad da las schanzas. Tamara Gianera ha 34 onns e vegn a manar il post da stab a partir dal 1. da december 2016. L'istoricra dat actualmain curs per tudestg sco lingua estra a Cuira. Avant ha ella lavurà en l'Archiv grischun per la cultura da las dunnas. Ella daventa successura da Silvia Hofmann Auf der Maur.
Il post da stab per l'egualitad da las schanzas ha l'incumbensa da promover, da realisar e garantir l'egualitad da dunna ed um e l'egualitad da las schanzas en tut ils secturs da la vita.
RR novitads 10:00